ΑΠΟΣΤΟΛΕΑΣ ΠΡΟΣ

Λουτσέτης Εμμανουήλ Περιφερειακή Ενότητα Λασιθίου

Του Γεωργίου Αντιπεριφερειάρχη

Λ. Καζαντζάκη 63 κ. Πετράκη Πελαγία

Τ. Κ. 73131, Χανιά Τέρμα Πολυτεχνείου, Τ.Κ. 72100

1/10/2016 Άγιος Νικόλαος

**ΘΕΜΑ:  Μελέτη αντιπλημμυρικών έργων στο χείμαρρο Διαβατών Ιεράπετρας**.

Σχετικά: 1. Έγγραφο με ημερομηνία 14/12/2015, πρωτόκολλο 159741, Περιφερειακής Ενότητας Λασιθίου.

2. Έγγραφο με ημερομηνία 8/10/2015, πρωτόκολλο 123331, Περιφέρεια Κρήτης, Διεύθυνση Αναπτυξιακού Προγραμματισμού.

3. Έγγραφο με ημερομηνία 12/1/2016, πρωτόκολλο157442/1120 ,Συνηγόρου του Πολίτη( προς εμένα).

Αξιότιμη κ. Αντιπεριφερειάρχη, κ. Πελαγία Πετράκη.

Μετά από πολλά χρόνια αλληλογραφίας με το Συνήγορο του Πολίτη, και μετά από δεκάδες επιστολών αυτού και εμού προς τις Υπηρεσίες και όχι μόνο, φάνηκε ότι ξεκόλλησε επιτέλους αυτό το αναγκαίο έργο για τη περιοχή του χωριού μου της Γρα Λυγιάς , που είχε κολλήσει στην Αποκεντρωμένη Διοίκηση Κρήτης   το 2012.

Συγκεκριμένα στις 19-7-2012 επεστράφησαν από την Αποκεντρωμένη Διοίκηση οι υπάρχουσες τότε μελέτες  και ζητήθηκαν συμπληρωματικές  ,σε ένα έργο που είχε ξεκινήσει το 2010 και είχε δημοπρατηθεί από την Υπηρεσία σας στις 22-2-2011 με κόστος κατασκευής 1.400.000 ευρώ,  και είχε γίνει τότε και σύμβαση με τον εργολάβο.

Τώρα μετά από την εκ νέου παρέμβαση του Συνηγόρου του Πολίτη, εγκρίθηκαν με το (2) σχετικό, **23.652,15** ευρώ για την ολοκλήρωση των μελετών, σύμφωνα με τα όσα ζητούσε τότε η Αποκεντρωμένη Διοίκηση Κρήτης  , για να εγκρίνει τους περιβαλλοντικούς όρους  της μελέτης.

Αυτό επετεύχθη μετά τη προσωπική παρέμβαση για το θέμα που έκανε ο Συνήγορος του Πολίτη στο Ηράκλειο στις 3-12-2015,  σε επιτόπια επίσκεψη του για το θέμα, ο οποίος με ενημέρωσε με το (3)σχετικό.

Η Υπηρεσία σας κ. Πετράκη ενημέρωσε το Συνήγορο του Πολίτη με το (1) σχετικό, ότι εγκρίθηκε το παραπάνω ποσό από τον Περιφερειάρχη Κρήτης κ. Αρναουτάκη .

Μετά όμως από παρέλευση ενός έτους ( από 8/10/2016 ) που εγκρίθηκε το παραπάνω ποσό της μελέτης ( 23.652,15 ευρώ ) , διαπίστωσα κατόπιν επικοινωνίας μου με Υπηρεσίες ότι η μελέτη < **τοπογραφική αποτύπωση και ακτομηχανική μελέτη του έργου εκβολής του ρέματος Διαβατών Γρα Λυγιάς Ιεράπετρας >**, δεν έχει ακόμη δημοπρατηθεί από την Υπηρεσία σας.

Κατόπιν των παραπάνω και προς επιβεβαίωση αυτών η’ όχι, σας παρακαλώ πολύ κ. Αντιπεριφερειάρχη να με ενημερώσετε αν έχει δημοπρατηθεί η παραπάνω μελέτη και σε ποιο μελετητικό γραφείο έχει ανατεθεί.

Σε διαφορετική περίπτωση, δηλαδή μη δημοπράτησης της παραπάνω μελέτης, παρακαλώ πολύ να με ενημερώσετε για τους λόγους της ετήσιας καθυστέρησης, δεδομένου ότι το ρέμα Διαβατών είναι ο κύριος αίτιος πλημμυρών στο χωριό μου.

Με εκτίμηση

Λουτσέτης  Εμμανουήλ του Γεωργίου

Σμήναρχος  Ε.Α. τηλ. 6972669634

Δημότης  Γρα Λυγιάς Ιεράπετρας

Λ. Καζαντζάκη 63, Τ.Κ.73131, Χανιά